《麦秋和所盘休字韵》
宋代·丘葵

片片桃花逐水流，三分春色二分休。
禁烟时节家家雨，种麦田园处处秋。
山际夕阳犹觳{觳右换束}，林梢晓露忽軥辀。
客中物候催人老，那更分成两地愁。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。